**Venus** (engl. *Venus*) on vuonna 2006 ensi-iltansa saanut Roger Michellin ohjaama, Hanif Kureishin käsikirjoittama ja Kevin Loaderin tuottama brittiläinen draamakomediaelokuva, jonka pääosassa on Peter O’Toole. Muissa rooleissa ovat muun muassa Leslie Phillips, Jodie Whittaker, Richard Griffiths ja Vanessa Redgrave. *Venus* kertoo kahden herrasmiehen elämästä, jonka mullistaa huonosti käyttäytyvä sukulaistyttö. O’Toole sai roolisuorituksestaan muun muassa Oscar-, Bafta-, SAG- ja Golden Globe -ehdokkuudet parhaasta miespääosasta.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Maurice ja Ian (Peter O’Toole ja Leslie Phillips) ovat ystävykset ja veteraaninäyttelijöitä. Kaukana takana ovat kulta-ajan vuodet arvostettuina näyttelijöinä ja ihailtuina herrasmiehinä. Nykyään he enimmäkseen istuvat paikallisessa kahvilassa kritisoimassa maailmaa ja valitellen omia vaivojaan. Kun Ianin lapsenlapsi Jessie (Jodie Whittaker) tulee käymään Lontoossa ja pyytää tilapäistä majoitusta, se ei aluksi ole miesten mielestä hyvä ajatus. Mutta Maurice kuitenkin tykästyy nopeasti sivistymättömään ja töykeään tyttöön ja päättää opastaa tälle kuinka ollaan luovia niin Lontoossa kuin elämän myötä- ja vastamäessä. Samalla Jessie saa herätettyä Mauricen oman elämäninnon uuteen kukoistukseen.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Peter O’Toole  | … |  Maurice Russell
  |
|  Leslie Phillips  | … |  Ian
  |
|  Jodie Whittaker  | … |  Jessie
  |
|  Richard Griffiths  | … |  Donald
  |
|  Vanessa Redgrave  | … |  Valerie Russell
  |
|  Cathryn Bradshaw  | … |  Jillian
  |

Tuotanto
--------

Corin Redgraven oli alun perin tarkoitus näytellä elokuvassa, mutta hänen terveysongelmiensa takia hänet korvattiin toisella näyttelijällä. *Venus* oli Jodie Whittakerin ensimmäinen elokuva ja yksi ensimmäisistä näyttelijäntöistä.

*Venus* kuvattiin Englannissa loppuvuodesta 2005. Elokuvan kuvauspaikkoina Lontoossa olivat Camdenin, Westminsterin, Islingtonin, Haringeyn ja Ealingin kaupunginosat. Ealingissä elokuvaa kuvattiin Ealing studioilla. Elokuvaa kuvattiin myös Kentin Whitstablessa ja Oxfordshiren Henley-on-Thamesissa. *Venuksen* budjettina oli kolme miljoonaa puntaa. Miramax, Film4 Productions, UK Film Council ja Free Range Films olivat elokuvan tuotantoyhtiöinä.

Julkaisu ja vastaanotto
-----------------------

*Venus* sai ensi-iltansa Yhdysvaltain Coloradossa, Telluriden elokuvajuhlilla 2. syyskuuta 2006. Tämän jälkeen elokuva kiersi monia elokuvajuhlia, kuten Kanadan Toronton elokuvajuhlat, Yhdysvaltain Chicagon elokuvajuhlat, Ison-Britannian Lontoon ja Leedsin elokuvajuhlat ja Espanjan Sevillan ja Gijónin elokuvajuhlat, ennen kuin pääsi rajoitettuun teatterilevitykseen Yhdysvalloissa 21. joulukuuta 2006. Isossa-Britanniassa elokuvan ensi-ilta oli ollut Lontoon elokuvajuhlilla 19. lokakuuta 2006, ja maanlaajuiseen teatterilevitykseen se pääsi kotimaassaan 26. tammikuuta 2007. Yhdysvalloissa elokuva pääsi laajempaan teatterilevitykseen 16. helmikuuta 2007. Tuotantoyhtiönäkin toiminut Miramax vastasi elokuvan levityksestä Yhdysvalloissa. Isossa-Britanniassa elokuvaa levitti Buena Vista Pictures. *Venus* tuotti maailmanlaajuisesti 7 261 490 dollarin lipputulot.

*Venus* on saanut erittäin myönteisen vastaanoton elokuvakriitikoilta. Rotten Tomatoes -sivuston mukaan 89% kriitikoista on antanut *Venukselle* positiivisen arvosanan 7,3/10 keskiarvolla. Keräys perustuu 149 arviointiin. 11 247 käyttäjästä 74% on antanut elokuvalle positiivisen arvosanan 3,6/5 keskiarvolla. Metacritic-sivuston mukaan 32 arvostelun perusteella elokuva on saanut 82 pistettä sadasta mahdollisesta. Metacriticin 30 käyttäjää on antanut elokuvalle keskiarvon 7,5/10. Internet Movie Databasen 10 699 käyttäjää on antanut elokuvalle keskiarvon 7,1/10. Miramax julkaisi *Venuksen* DVD:nä 22. toukokuuta 2007. Suomessa elokuva julkaistiin DVD:nä 16. huhtikuuta 2008. Suomessa elokuvan DVD-levityksestä vastasi Future Film.

Palkinnot ja ehdokkuudet
------------------------

Peter O’Toolen parhaan miespääosan Oscar-ehdokkuus oli hänen kahdeksas ja viimeinen. Kun Forest Whitaker voitti parhaan miespääosan Oscar-palkinnon elokuvasta *The Last King of Scotland* Oscar-gaalassa vuonna 2007, O’Toolen kahdeksan Oscar-ehdokkuutta ilman yhtäkään voittoa rikkoi ennätyksen.

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Oscar-palkinto | Paras miespääosa | Peter O’Toole | Ehdokkuus |
| Golden Globe | Paras miespääosa draamaelokuvassa | Ehdokkuus |
| Bafta-palkinto | Paras miespääosa | Ehdokkuus |
| Paras miessivuosa | Leslie Phillips | Ehdokkuus |
| SAG-palkinto | Paras miespääosa | Peter O’Toole | Ehdokkuus |
| British Independent Film -palkinto | Paras miessivuosa | Leslie Phillips | Voitto |
| Paras miespääosa | Peter O’Toole | Ehdokkuus |
| Paras naissivuosa | Vanessa Redgrave | Ehdokkuus |
| Lupaavin tulokas | Jodie Whittaker | Ehdokkuus |
| Paras käsikirjoitus | Hanif Kureishi | Ehdokkuus |
| Critics’ Choice -elokuvapalkinto | Paras miespääosa | Peter O’Toole | Ehdokkuus |
| Chicago Film Critics Association -palkinto | Paras miespääosa | Ehdokkuus |
| Dallas-Fort Worth Film Critics Association -palkinto | Paras miespääosa | Ehdokkuus |
| Humanitas Prize | Elokuvakäsikirjoitus | Hanif Kureishi | Voitto |
| London Film Critics’ Circle -palkinto | Vuoden parhain brittiläinen miessivuosa | Leslie Phillips | Ehdokkuus |
| Vuoden parhain brittiläinen tulokas | Jodie Whittaker | Ehdokkuus |
| National Society of Film Critics -palkinto | Paras miespääosa | Peter O’Toole | Ehdokkuus |
| Online Film & Television Association -palkinto | Paras miespääosa | Ehdokkuus |
| Online Film Critics Society -palkinto | Paras miespääosa | Ehdokkuus |
| Satellite-palkinto | Paras miespääosa komedia- tai musikaalielokuvassa | Ehdokkuus |
| Paras naispääosa komedia- tai musikaalielokuvassa | Jodie Whittaker | Ehdokkuus |
| Paras komedia- tai musikaalielokuva | Roger Michell | Ehdokkuus |
| Sevillan elokuvajuhlat: Kultainen Giraldillo | Paras elokuva | Voitto |
| Women Film Critics Circle -palkinto | Hall of Shame |  | Voitto |
|

Lähteet
-------

1. 1 2 3  Venus (2006) *elonet.fi*. Elonet.fi. Viitattu 27.5.2015. (suomeksi)
2. 1 2 3 4 5  Venus (2006) *allmovie.com*. Allmovie.com. Viitattu 27.5.2015. (englanniksi)
3. ↑  VENUS (2006) *tcm.com*. TCM.com. Viitattu 27.5.2015. (englanniksi)
4. ↑  Venus *boxofficemojo.com*. Boxofficemojo.com. Viitattu 27.5.2015. (englanniksi)
5. 1 2 3 4 5  VENUS (2006) *rottentomatoes.com*. Rottentomatoes.com. Viitattu 27.5.2015. (englanniksi)
6. 1 2  Venus *metacritic.com*. Metacritic.com. Viitattu 27.5.2015. (englanniksi)
7. ↑  Venus (2006/I) *imdb.com*. IMDB.com. Viitattu 27.5.2015. (englanniksi)
8. ↑  Venus *discshop.fi*. Discshop.fi. Viitattu 27.5.2015. (suomeksi)
9. ↑  Venus (2006) *cdon.fi*. CDON.fi. Viitattu 27.5.2015. (suomeksi)
10. ↑  Venus: Mestari ja työläisseireeni *film-o-holic.com*. Film-o-holic.com. Viitattu 27.5.2015. (suomeksi)

Aiheesta muualla
----------------

* *Venuksen* viralliset sivut (englanniksi)
* *Venus* Internet Movie Databasessa. (englanniksi)
* *Venus* Elonetissä.
* *Venus* AllMoviessa. (englanniksi)
* *Venus* Rotten Tomatoes -sivustolla (englanniksi)
* *Venus* Box Office Mojossa (englanniksi)
* *Venus* Metacriticissä (englanniksi)